題石魚
作者：無名氏
朝代：宋

paragraphs: 諸公討未决。
朝忌其事夕失功，詎可因循守常法。
人心感處是天心，至誠解使金石裂。
形勢不宜久冷落，鼓作須及人情熱。
每憂姦雄東風塵，它日未易傾巢穴。
人才政事所急者，此間伊呂何常乏。
况如耿賈郭李輩，馬後牛前誰識別。
黄芽摇寒鴥不飛，鬼洞蠻虛新過雪。
行矣强飯莫飲酒，偷閑讀書備施設。
一官皆可行其義，勿學庸人苟歲月。
蹄涔之水無鯤鯨，鴛鳳寧肯爭雞楬。
吾皇駐蹕浙江西，努力朝宗致忠烈。
星馳電走見相。